Avainsanat

Tiivistelmä



Avainsanat

1. Palvelujen tarjoamisen vapaus - Rajoitukset messujen järjestämisen alalla - Perustelujen puuttuminen - Rajoituksia ei voida hyväksyä

(EY:n perustamissopimuksen 59, 61, 63 ja 64 artikla (joista on muutettuina tullut EY 49, EY 51, EY 52 ja EY 53 artikla) ja 60, 65 ja 66 artikla (joista on tullut EY 50, EY 54 ja EY 55 artikla))

2. Henkilöiden vapaa liikkuvuus - Sijoittautumisvapaus - Palvelujen tarjoamisen vapaus - Rajoitukset messujen järjestämisen alalla - Perustelujen puuttuminen - Rajoituksia ei voida hyväksyä

(EY:n perustamissopimuksen 52, 54, 56, 57, 59, 61, 63 ja 64 artikla (joista on muutettuina tullut EY 43, EY 44, EY 46, EY 47, EY 49, EY 51, EY 52 ja EY 53 artikla) ja 55, 58, 60, 65 ja 66 artikla (joista on tullut EY 45, EY 48, EY 50, EY 54 ja EY 55 artikla))

Tiivistelmä

1. Jäsenvaltio, joka ilman yleistä etua koskevia pakottavia syitä rajoittaa palvelujen tarjoamisen vapautta pitämällä voimassa säännöksiä, joissa

- edellytetään messujen järjestäjän hankkivan toimiluvan tai virallisen tunnustamisen

- säädetään, että messujen järjestäjällä on oltava kotipaikka tai pysyvä toimipaikka tai organisaatio kansallisella tai paikallisella tasolla

- säädetään, että messujen järjestäjällä on oltava tietty oikeudellinen muoto tai asema

- edellytetään, että messujen järjestäjä ei saa harjoittaa mitään muuta toimintaa

- edellytetään, että messujen järjestäjä ei saa tavoitella voittoa

- edellytetään, että messuja järjestetään säännöllisesti

- edellytetään, että järjestettävät messut ovat alueen alueellisen suunnitelman yhteydessä vahvistamien tavoitteiden mukaisia

- velvoitetaan noudattamaan sitovia määräaikoja messujen hyväksymistä koskevassa menettelyssä

- kielletään järjestämästä muita messuja kuin niitä, jotka on merkitty viralliseen messukalenteriin

ei noudata velvollisuuksia, jotka kuuluvat sille perustamissopimuksen 59 artiklan (josta on muutettuna tullut EY 49 artikla), perustamissopimuksen 60 artiklan (josta on tullut EY 50 artikla), perustamissopimuksen 61, 63 ja 64 artiklan (joista on muutettuina tullut EY 51, EY 52 ja EY 53 artikla) ja perustamissopimuksen 65 ja 66 artiklan (joista on tullut EY 54 ja EY 55 artikla) nojalla.

( ks. 26-34 ja 42 kohta sekä tuomiolauselman 1 kohta )

2. Jäsenvaltio, joka ilman yleistä etua koskevia pakottavia syitä rajoittaa palvelujen tarjoamisen vapautta ja sijoittautumisvapautta pitämällä voimassa säännöksiä, joissa

- edellytetään, että viranomaiset tai muunlaiset paikalliset organisaatiot osallistuvat messuja järjestävien yksiköiden elinten nimittämiseen

- asetetaan messujen järjestäjän toiminnan edellytykseksi se, että perustajien tai jäsenten joukossa on ainakin yksi paikallinen alueellinen elin

- asetetaan messujen järjestämisen edellytykseksi se, että kyseisellä alueella jo olevista toimijoista koostuvat elimet osallistuvat messutapahtumien hyväksymiseen

ei noudata velvollisuuksia, jotka kuuluvat sille perustamissopimuksen 59 artiklan (josta on muutettuna tullut EY 49 artikla), perustamissopimuksen 60 artiklan (josta on tullut EY 50 artikla), perustamissopimuksen 61, 63 ja 64 artiklan (joista on muutettuina tullut EY 51, EY 52 ja EY 53 artikla), perustamissopimuksen 65 ja 66 artiklan (joista on tullut EY 54 ja EY 55 artikla), perustamissopimuksen 52 ja 54 artiklan (joista on muutettuina tullut EY 43 ja EY 44 artikla), perustamissopimuksen 55 artiklan (josta on tullut EY 45 artikla), perustamissopimuksen 56 ja 57 artiklan (joista on muutettuina tullut EY 46 ja EY 47 artikla) ja perustamissopimuksen 58 artiklan (josta on tullut EY 48 artikla) nojalla.

( ks. 36-42 kohta ja tuomiolauselman 2 kohta )